Okufaananako ng'emyaka munaana egiyise, ne ku mulundi guno, abalenzi baamezze abawala nga baayise bulungi era mu bungi.
Odongo yategeezezza nti abalenzi baasinze abawala mu kuyitira mu guleedi esooka, n'eyookubiri, mpozzi abawala ne basinga abalenzi okuyita mu guleedi eyookusatu n'eyookuna era ne bwe gwatuuse mu bungi bw'abaana abaagudde, abawala ne basinga abalenzi.
Abalenzi abaayitidde mu guleedi esooka baabadde 32,120 ate abawala baabadde 25,078 ate abalenzi abaayitidde mu guleedi eyookubiri baabadde 149,206 ate abawala aba guleedi eyookubiri bali 144,771.
Abawala abaayitidde mu guleedi eyookusatu bali 72,493 songa abalenzi aba guleedi eyookusatu bali 56,080 ate abawala baayitidde mu guleedi eyookuna bali 47,925 ate abalenzi aba guleedi eyookuna bali 43,529.
Ku muwendo gw’abayizi abaagudde, abawala be basinga obungi nga bali 33,685 ate abalenzi abaagudde bali 23,669.
Nga bulijjo amasomero ag'omu bibuga naddala ag'omu Kampala ne Wakiso ge gaasinze okuyita abaana obulungi ne mu bungi.
lug_Latn lug_Latn lug_Latn lug_Latn lug_Latn lug_Latn